DSB er det værste selskab nogensinde. Her er mine 5 gode grunde til ikke at benytte sig af DSB:

1. Billetpriser er helt ude i hampen, og stiger kun støt år for år, som regel ikke med mere end et par kroner om året, så håber de vi ikke opdager det. Billetpriserne er bestemt politisk, ikke af DSB, men det gør stadig DSB mere uattraktivt. Jeg har personligt regnet mig frem til at det i længden (1 år+) er billigere at eje en økonomisk bil end at køre dagligt med DSB. 

Selv prisen på deres kaffe, the, sodavand, kildevand, slik, chips, chokolade osv - er blæst helt ud af proportioner. Jeg sad overfor en ældre mand der bestilte en kop kaffe - han måtte af med 25 kr (!) for et lille papkrus med skoldhed kaffe. Der gik næsten 20 minutter før den stakkels mand kunne sippe af sin kaffe uden at få tredjegradsforbrændinger i hele kæften. Og så undrer det nogen, at salgsvognene kører rundt med et kæmpe underskud. I kunne jo starte med at sænke jeres groteske prisniveau!

2. Forsinkede og aflyste busser og toge, det sker for ofte. DSB regner beregner endda 2-3 minutters forsinkelse for "til tiden", noget de har besluttet for at få statistikken til at se bedre ud når man hvert år tæller samtlige forsinkelser op. Det er jo bare nedtur - at man kan ende med at strande i timevis på en station eller ved et busstoppested mellem to skift, hvis man er så uheldig at blive offer for DSBs inkompetence. 

3. Uhøflige, uservicemindede ansatte, især i S-togene i hovedstadsområdet er billetkontrollørere ualmindeligt uhøflige. Desuden spørger de tit tog-gratister om CPR-nr,  hvilket er ulovligt at opkræve. Ikke engang politiet har bemyndigelse til at få udleveret dit CPR-nummer. Og her er der ikke tale om enkelte, isolerede tilfælde: der er tale om systematisk udnyttelse af det faktum at de fleste mennesker ikke kender deres rettigheder; bl.a at man aldrig er forpligtet til at oplyse CPR-nr. Karsten Andersen, afdelingschef hos DSB S-tog udtalte til Politiken d. 10 Februar 2010, »Der bør ikke være nogen af vores S-togs-revisorer, der er i tvivl om, at de ikke må bede om det fulde CPR-nummer« - jamen, så er Karsten Andersen enten fyldt med løgn, eller også er han bare et uvidende fjols der ikke aner hvad der foregår på hans egen arbejdsplads.

Selv den telefoniske kundeservice er til grin - jeg ringede ind og bad DSB betale for en taxa, eftersom bussen efter 45 minutter stadig ikke var dukket op, og DSB yder en rejsegaranti der siger at hvis din bus eller tog er forsinket med mere end 20 minutter, så gi'r de en taxa. Men det ville de ikke, i den anden ende undskyldte de sig med, at om vinteren er det umuligt at forhindre busserne i at blive forsinket på grund af sne og isglatte veje. Jeg forklarede pænt den høflige, dog ret så uservicemindede medarbejder, at der var INGEN sne eller is på vejene. Det var bare tørt, koldt og blæsende. Det var stadig ikke muligt at få bevilget en taxa.

4. Ikke nok plads! Alt for ofte oplever jeg i regional og intercity togene at der ikke er plads til at sidde ned på et komfortabelt sæde. Hvor mange gange jeg har måttet stå op i flere timer eller sidde ukomfortabelt på et beskidt gulv i mellemgangene fordi hele toget var propfyldt er mig ubekendt. Det er i hvertfald MANGE. Skal man bestille en pladsbillet koster det lige 30 kroner oven i prisen, som i forvejen er uhyre høj. 

5. DSB sluger vores skattepenge. DSB har vist sig at være en underskudsforretning, primært på grund af en inkompetent ledelse. DSB sluger hvert år milliarder af skattekroner som kunne gå til så meget andet, der er så meget bedre end det latterlige Rejsekort, DSB First, IC4-togene og kunne blive ved, men jeg lader DSB gøre arbejdet med at latterliggøre sig selv færdigt, for de klarer det sgu udmærket uden min kritik.